หุ้นไทยปิดเช้าลบ 10.83 จุด
เช้าวันนี้ดัชนีหุ้นไทยปิดที่ระดับ 1,148.22 จุด ลดลง 10.83 จุด หรือ 0.93% มีมูลค่าการซื้อขาย 12,037.18 ล้านบาท
22 มิ.ย. 2555

เช้าวันนี้ดัชนีหุ้นไทยปิดที่ระดับ 1,148.22 จุด ลดลง 10.83 จุด หรือ 0.93% มีมูลค่าการซื้อขาย 12,037.18 ล้านบาท
ดัชนีหุ้นไทยเช้าวันที่ 22 มิ.ย. ปรับตัวลดลงแรงตั้งแต่เริ่มเปิดการซื้อขาย เนื่องจากนักลงทุนกังวลตัวเลขเศรษฐกิจสหรัฐ ยุโรป และจีนที่อ่อนแอลง ขณะที่ล่าสุดมูดี้ส์ประกาศลดอันดับเครดิตธนาคารขนาดใหญ่ทั่วโลกถึง 15 แห่ง กดดันบรรยากาศลงทุนมากขึ้น ส่งผลให้ดัชนีหุ้นไทยเช้าวันนี้ปิดที่ระดับ 1,148.22 จุด ลดลง 10.83 จุด หรือ 0.93% มูลค่าการซื้อขาย 12,037.18 ล้านบาท 5 อันดับหุ้นที่มีมูลค่าการซื้อขายสูงสุด1. PTT ปิดที่ 313 บาท ลดลง 8 บาท หรือ 2.49% มูลค่าการซื้อขาย 1,034.71 ล้านบาท2. PTTGC ปิดที่ 54.50 บาท ลดลง 1.75 บาท หรือ 3.11% มูลค่าการซื้อขาย 930.21 ล้านบาท3. SCB ปิดที่ 142.50 บาท เพิ่มขึ้น 0.50 บาท หรือ 0.35% มูลค่าการซื้อขาย 688.51 ล้านบาท4. KBANK ปิดที่ 158.50 บาท เพิ่มขึ้น 2 บาท หรือ 1.28% มูลค่าการซื้อขาย 579.81 ล้านบาท5. SCC ปิดที่ 321 บาท ลดลง 7 บาท 2.31% มูลค่าการซื้อขาย 530.42 ล้านบาท    บริษัทหลักทรัพย์(บล.)ฟิลลิป(ประเทศไทย) ระบุว่า ภาพรวมของดัชนีหุ้นไทยดูย่ำแย่ลง หลังจบข่าวที่ลุ้นเรื่องมาตรการกระตุ้นเศรษฐกิจจากธนาคารกลางสหรัฐ(เฟด) โดยตัวเลขภาคการผลิตที่อ่อนแอของทั้งยูโรโซน, สหรัฐ และจีนรวมถึงตลาดบ้านและแรงงานที่ไม่ฟื้นตัวเท่าที่ควรของสหรัฐกดดันดัชนีดาวโจนส์ดิ่งหนักกว่า 250 จุด ขณะที่ราคาสินค้าโภคภัณฑ์เผชิญแรงขายอย่างหนัก กดดันราคาน้ำมันไนเม็กซ์ดิ่งลงกว่า 4% ขณะที่ล่าสุดมูดี้ส์ประกาศหั่นเครดิตธนาคารขนาดใหญ่ 15 แห่งทั่วโลก กดดันการลงทุนในสินทรัพย์เสี่ยง
 ทั้งนี้ หากดัชนีหลุดแนวรับ 1,145 จุด น่าจะดิ่งลงไปถึง 1,130-1,100 อีกรอบ สำหรับกลยุทธ์การลงทุนระยะสั้นต้องเก็งกำไรบนความระมัดระวังมากขึ้นเลือกจำกัดพอร์ตที่เดิม และจะลดลงอีก หากดัชนีปิดหลุด 1,150-1,145 จุด